Diari Oficial de la Generalitat Valenciana


Sumari del DOGV 8946, del 06-11-2020 (2020/9305)

RESOLUCIÓ de 3 de novembre de 2020, de la Vicepresidència i Conselleria d'Igualtat i Polítiques Inclusives, per la qual es modifica la Resolució d'1 de juliol de 2020, de la Vicepresidència i Conselleria d'Igualtat i Polítiques Inclusives, per la qual es convoquen subvencions per a entitats locals per a projectes d'inversió en matèria d'equipament, projectes d'obres i obres en l'àmbit de la igualtat i les polítiques inclusives per a l'exercici 2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8946

Data del DOGV
:   06-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9305


Data del document
:   03-11-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 de novembre de 2020, de la Vicepresidència i Conselleria d'Igualtat i Polítiques Inclusives, per la qual es modifica la Resolució d'1 de juliol de 2020, de la Vicepresidència i Conselleria d'Igualtat i Polítiques Inclusives, per la qual es convoquen subvencions per a entitats locals per a projectes d'inversió en matèria d'equipament, projectes d'obres i obres en l'àmbit de la igualtat i les polítiques inclusives per a l'exercici 2020. [2020/9305]  
Mitjançant l'Ordre 3/2020, de 17 d'abril, de 2020, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives (DOGV 8796, 23.04.2020), i s'ha convocat per la Resolució d'1 de juliol de 2020, de la Vicepresidència i Conselleria d'Igualtat i Polítiques Inclusives, per a l'exercici 2020 les subvencions a entitats locals per a projectes d'inversió en matèria d'equipament, projectes d'obres i obres en l'àmbit de la igualtat i les polítiques inclusives (DOGV 8858, 16.07.2020).  
D'acord amb el que s'estableix en el resolc deu d'aquesta resolució, el termini màxim de justificació de subvencions serà d'un mes, comptador des de la data de finalització de l'activitat subvencionada, sense perjudici de possibles pròrrogues en funció de la data de la convocatòria, i en tot cas abans del 15 de novembre de 2020 per al cas d'equipament i projectes d'obres i l'1 de desembre per al cas d'obres de reforma.  
  
A la vista de les dificultats manifestades per les entitats sol·licitants de la subvenció per a poder aportar la documentació justificativa en el termini indicat abans de les dates màximes assenyalades, especialment pel que fa al procediment de licitació al qual han d'acudir per a l'adjudicació de contractes d'obres o subministraments, es considera oportú modificar les dates màximes per a poder procedir a la justificació de les ajudes percebudes, amb la finalitat que els beneficiaris puguen realitzar l'actuació objecte de subvenció dins del termini i en la forma escaient complint tots els requisits legals establits, especialment els relatius als procediments de licitació per a la contractació de béns i serveis per les administracions públiques.  
En virtut de les competències atribuïdes pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, l'article 160.4 de la llei 1/2015, de 6 de febrer, de la Generalitat, d'hisenda pública, del sector públic instrumental, resolc:  
  
Primer. Objecte  
L'objecte de la present resolució és modificar la Resolució d'1 de juliol de 2020, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2020, subvencions per a entitats locals per a projectes d'inversió en matèria d'equipament, projectes d'obres i obres en l'àmbit de la igualtat i les polítiques inclusives.  
  
Segon. Modificació del resolc deu  
Es modifica el resolc deu, el qual queda redactat de la manera següent:  
«Deu. Forma i termini de justificació de les subvencions  
El termini màxim de justificació de les subvencions serà d'1 mes, comptador des de la data de finalització de l'activitat subvencionada, sense perjudici de possibles pròrrogues en funció de la data de la convocatòria, i en tot cas abans del 15 de febrer de 2021.  
L'incompliment del requisit de justificació en termini de les subvencions concedides o la justificació insuficient podran donar lloc a la revocació o a la minoració de la subvenció, amb exigència, si escau, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.»  
  
Tercer. Entrada en vigor  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se un recurs potestatiu de reposició en el termini d'un mes, comptador des de l'endemà de la publicació, d'acord amb el que es disposa en la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu en el termini de dos mesos, comptadors des de l'endemà de la publicació, d'acord amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que els interessats puguen presentar qualsevol altre que estimen pertinent.  
  
  
València, 3 de novembre de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.